Vendsyssel Håndbold fortsætter med at hente sejre i damernes 1. division. I dag blev det til den 11. sejr i 12 kampe, og holdet rykkede dermed op på andenpladsen i rækken. I lørdagens hjemmekamp mod Virum blev det til en komfortabel 25-19-sejr, hvor Vendsyssel efter en lidt skrantende start kunne gå til pause med en 14-8-føring. Cecilie Skovgaard blev af publikum kåret som kampens spiller. Lørdagens resultat betyder, at Vendsyssel nu har to point op til SønderjyskE på førstepladsen, der dog har spillet en kamp mindre end nordjyderne.
De nordjyske håndboldpiger vandt på ny, og bejler til en plads i ligaen.